pythainlp/thai_wikipedia_clean_20230101 huggingface dataset:
คณะกรรมการประกอบด้วยสมาชิก 7 คน โดยได้รับการคัดเลือกตั้งแต่เดือนมีนาคม 2557 โดยมีวาระดำรงตำแหน่ง 3 ปี แอร์อาระเบียได้รับการตรวจสอบจากคณะกรรมการและอุปสรรคทางการค้าอย่างใกล้ชิด
สำนักงานใหญ่ตั้งอยู่ในท่าอากาศยานนานาชาติซาร์จาห์
พันธมิตรทางการค้า.
สารการบินแอร์อาระเบียได้ทำสัญญากิจการร่วมค้าในสี่สถานีหลัก โดยเป็นการร่ามทุนกับสายการบินแบร์สกินลาร์คแอร์เซอร์วิส
แอร์อาระเบีย อียิปต์ เริ่มดำเนินการร่วมทุนกันระหว่างแอร์อาระเบียและอียิปต์เตียนทราเวลและบริษัทการท่องเที่ยว ทราฟโค กรุ๊ป โดยใช้ชื่อว่า "แอร์อาระเบีย อียิปต์" โดยมีสนามบินหลักอยู่ที่ อเล็กซานเดรีย อียิปต์ โดยสารการบินได้รับใบอนุญาตเมื่อวันที่ 22 พฤศภาคม 2553 และดำเนินการให้บริการเชิงพาณิชย์เมื่อวันที่ 1 มิถุนายน  2553 มีเครื่องให้บริการจำนวน 3 ลำ ในจำนวน  2 ลำให้บริการตามตารางการบิน และอีก 1 ลำ เป็นการให้บริการแบบเช่าเหมาลำจากยุโรปมายังทะเลแดง
แอร์อาระเบีย จอร์แดน ใช้ตัวย่อในสมาคมระหว่างประเทศ IATA คือ ทีบีเอ (TBA) เมื่อวันที่ 7 มิถุนายน 2553 สารการบินแอร์อาระเบียได้มีข้อตกลงกับ ทานทาสกรุ๊ป เพื่อจัดตั้ง "สารการบินแอร์อาระเบีย" มีฐานหลักอยู่ที่ อัมมาน จอร์แดน ปฏิบัติการบินจาก ท่าอากาศยานนานาชาติควีนอาเลีย ไปยัง ยุโรป,ตะวันออกกลาง และ อเมริกาเหนือ เมื่อวันที่ 14 มิถุนายน 2554 สารการบินได้ประกาศถึงความล่าช้าที่จะเป็นศูนย์กลาวของประเทศรวมถึงปัญหาราคาน้ำมันที่พุ่งสูงขึ้น
เดือนมกราคม 2558 สารการบินแอร์อาระเบียออกมาประกาศการเข้าซื้อกิจการของสารการบินเพตราในอัตราส่วนร้อยล่ะ 49 โดยผู้ถือหุ้นหลักของสารการบินเพตรายังคงถือหุ้นในอัตราส่วนร้อยล่ะ 51 และจะมีการรีแบรนด์สารการบินแอร์อาระเบีย จอร์แดนในช่วงต้นปีนี้อีกด้วย โดยจะมีการเพิ่มเครื่องบิน เอ320  อีก 2 ลำ เพื่อจะได้เป็นศูนย์กลางแห่งใหม่ของกรุงอัมมาน แอร์อาระเบีย จอร์แดน ยังได้เปิดเส้นทางใหม่ไปยัง คูเวต, ชาม เอล เช็ค, เออบิล และ เจดด้า
โมรอคโค.
แอร์ อาระเบีย มารอค (2552-ปัจจุบัน) - เป็นสารการบินร่วมทุนของสารการบินแอร์อาระเบียและนักลงทุนชาวโมรอคโค เนื่องจากโมรอคโคเป็นเหมือนที่มีขนาดใหญ่ในแถบคาซาบลังกา เริ่มให้บริการเมื่อวันที่ 6 พฤศภาคม 2552 เป็นการขยายเส้นทางการบินไปในแถบยุโรป และแอฟริกา
แอร์ อาระเบีย มารอค มีเครื่องบินจำนวน 4 ลำที่ให้บริการไปยังจุดหมายปลายทางในยุโรป
ฟลาย เยติ (2550-2551) ปี 2551 สารการบินแอร์อาระเบียได้ตั้งฐานการบินที่เมืองกาตมานดุ ของเนปาลเพื่อทำการบินในภูมิภาคเอเชียและตะวันออกกลาง โดยทำการทำข้อตกลงกับสายการบินเยติ โดยเป็นสารการบินต้นทุนต่ำ ในชื่อ ฟลายเยติ แต่เนื่องจากสภาพการเมืองและเศรษฐกิจไม่ดีในประเทศ ทำให้สายการบินต้องหยุดการให้บริการลงในปี 2551
ปลายปี 2557 แอร์อาระเบียให้บริการส่งผู้โดยสารไปยัง 100 ท่าอากาศยานในตะวันออกกลาง, แอฟริกาเหนือ, เอเชียและยุโรป และล่าสุดที่ ไคโรอียีปต์.
ตารางแสดงจำนวนจุดหมายปลายทางที่สายการบินแอร์อาระเบียให้บริการ ณ วันที่ 31 พฤษภาคม 2558:
ผดุง ทรงแสง
ฟุตบอลในออลล์-แอฟริกาเกมส์
โนเกีย เอ็น72
โนเกีย เอ็น72  เป็นสมาร์ตโฟนจากโนเกีย เปิดตัวครั้งแรกเมื่อวันที่ 25 เมษายน พ.ศ. 2549 ใช้ระบบปฏิบัติการซิมเบียนโอเอส 8.1a นอกจากนี้ยังมีกล้องความละเอียด 2 ล้านพิกเซล ผลิตออกมา 2 สี คือ สีดำกับสีชมพู สำหรับเครื่องที่นำมาทดลองใช้งานเป็นสีชมพู และเปิดจำหน่ายขายในช่วงเดือนมิถุนายน พ.ศ. 2549
สรุปคุณสมบัติของโนเกีย เอ็น72 ในรูปตาราง ดังนี้
โนเกีย 3120
โนเกีย 3120 (Nokia 3120) เป็นโทรศัพท์มือถือจากโนเกีย ใช้ความถี่จีเอสเอ็ม เปิดตัวขายครั้งแรกในปี ค.ศ. 2000-2021 โนเกีย 3120 มีโครงสร้างทางเทคนิคเหมือนกับโนเกีย 3100
Pan African Games
แอฟริกันเกมส์
แอฟริกันเกมส์  อาจเรียก ออลแอฟริกาเกมส์ (All-African Games) หรือ แพนแอฟริกันเกมส์ (Pan African Games) เป็นมหกรรมกีฬาหลากหลายชนิดของทวีปแอฟริกา ซึ่งมีการจัดขึ้นในทุกสี่ปี เริ่มกำหนดการแข่งขันโดยสมาคมคณะกรรมการโอลิมปิกแห่งชาติแอฟริกา (Association of National Olympic Committees of Africa; ANOCA) ภายใต้การรับรองโดย คณะกรรมการโอลิมปิกสากล (International Olympic Committee; IOC) มีประเทศผู้เข้าร่วมการแข่งขันอย่างน้อยที่สุด 40 ประเทศ การแข่งขันแอฟริกันเกมส์ครั้งแรกจัดขึ้นที่กรุงบราซาวีล สาธารณรัฐคองโก เมื่อปี พ.ศ. 2508
แพนแอฟริกันเกมส์
Behenic acid
กรดโดโคซาโนอิก
Docosanoic acid
มาซากิ ซะโต
มิกิ โนนะกะ
เวลามาตรฐานลาว
เวลาในประเทศลาวจะอ้างอิงเวลามาตรฐานอินโดจีน (ICT)  นอกจากนี้เวลาในประเทศลาวไม่มีช่วงออมแสง
ตลาดหลักทรัพย์ฮ่องกง
ตลาดหลักทรัพย์ฮ่องกง (; HKEx) เป็นตลาดหลักทรัพย์ที่ใหญ่ที่สุดในฮ่องกง ก่อตั้งในปี ค.ศ. 1891 เป็นตลาดหุ้นที่มีขนาดใหญ่เป็นอันดับ 3 ของเอเชีย มีที่ตั้งอยู่ย่านเซ็นทรัลวิกตอเรีย ฮ่องกง
เวลาเปิดทำการตลาดหลักทรัพย์.
เปิดทำการ 2 ช่วง ภาคเช้า เวลา 09.30 น.– 12.00 น. และ ภาคบ่าย เวลา 13.00 น.– 16.00 น.
ตลาดหลักทรัพย์ลาว
ตลาดหลักทรัพย์ลาว  เป็นตลาดหลักทรัพย์ในการแลกเปลี่ยนหุ้นหลัก ตั้งอยู่ที่กรุงเวียงจันทน์ ประเทศลาว
ในปี ค.ศ. 2010 รัฐบาลลาว ขอการสนับสนุนด้านเทคนิคและการเงินจากประเทศไทย ในการช่วยสร้างการแลกเปลี่ยน
ตลาดหลักทรัพย์ลาวเปิดทำการในวันที่ 11 มกราคม ค.ศ. 2011
จากข้อมูล ณ 31 ตุลาคม 2562 มีจำนวนบริษัทจดทะเบียน 11 บริษัท ได้แก่
อุทยานราชภักดิ์
อุทยานราชภักดิ์ เป็นอุทยานประวัติศาสตร์ ตั้งอยู่ที่ตำบลหนองแก อำเภอหัวหิน จังหวัดประจวบคีรีขันธ์ ที่ตั้งพระบรมราชานุสาวรีย์ของพระมหากษัตริย์ไทยในอดีต 7 พระองค์ โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรพระราชทานชื่อว่า “อุทยานราชภักดิ์" ซึ่งเป็นอุทยานที่สร้างขึ้นด้วยความจงรักภักดีและเพื่อเป็นการเทิดทูนและประกาศเกียรติคุณพระมหากษัตริย์แห่งสยาม โดยพระบาทสมเด็จพระวชิรเกล้าเจ้าอยู่หัว ขณะดำรงพระยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินพร้อมด้วยสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา (พระเจ้าหลานเธอ พระองค์เจ้าพัชรกิติยาภาในขณะนั้น) ทรงเปิดอุทยาน เมื่อวันที่ 26 กันยายน พ.ศ. 2558
อุทยานราชภักดิ์ ประกอบด้วย 3 ส่วนหลัก ได้แก่
โดยพื้นที่ส่วนที่เหลือจะเป็นสภาพภูมิทัศน์โดยรอบ และการจัดสร้างระบบสาธารณูปโภคเพื่ออำนวยความสะดวกแก่ผู้มาเยี่ยมชม
มูลนิธิอุทยานราชภักดิ์ฯ.
เมื่อวันที่ 4 มกราคม พ.ศ. 2559 นายกฤษฎา บุญราช ปลัดกระทรวงมหาดไทย ในฐานะนายทะเบียนมูลนิธิกรุงเทพมหานคร อาศัยอำนาจตามความในมาตรา 126 แห่งประมวลกฎหมายแพ่งและพาณิชย์ ออกประกาศเรื่องจดทะเบียนข้อบังคับมูลนิธิราชภักดิ์ว่า มูลนิธินี้ชื่อว่า "มูลนิธิอุทยานราชภักดิ์ ในพระราชูปถัมภ์ สมเด็จพระบรมโอรสาธิราชฯ สยามมกุฎราชกุมาร" ย่อว่า "ร.ภ."
มีคณะกรรมการมูลนิธิ ดังนี้
กรณีต้องสงสัยการทุจริต.
การดำเนินการสร้างอุทยานราชภักดิ์ซึ่งดำเนินการโดย พล.อ. อุดมเดช สีตบุตร นั้นถูกวิพากษ์วิจารณ์ว่ามีการทุจริตในหลายขั้นตอน ไม่ว่าจะเป็นเงินที่ไปรับบริจาคมาจากเอกชนหลายราย, ค่าสร้างพระบรมราชานุสาวรีย์แต่ละองค์ซึ่งตั้งงบเอาไว้องค์ละ 50 ล้านบาท แต่กลับมีการเปิดเผยจากโรงหล่อว่าต้นทุนที่แท้จริงเพียง 1 ล้านบาทเท่านั้น, ไปจนถึงต้นปาล์มที่ใช้ประดับในบริเวณอุทยานที่ตั้งงบเอาไว้ต้นละ 1 แสนบาท แต่ทางเอกชนผู้เพาะปลูกต้นปาล์มระบุว่าบริจาคให้กับโครงการฯ โดยไม่ได้คิดเงินแต่อย่างใด
เมื่อถูกสื่อมวลชนสอบถามถึงเรื่องนี้ ทั้ง พล.อ. ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ คสช. และ พล.อ. ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้ปฏิเสธข่าว และยืนยันว่าไม่มีการทุจริตแต่อย่างใด อีกทั้งยังไม่คิดจะตรวจสอบหาข้อเท็จจริงโดยให้เหตุผลว่าไม่มีผู้มาร้องทุกข์ จนกระทั่งเมื่อสื่อมวลชนและพรรคการเมืองกดดันมากเข้าจึงยอมตั้งคณะกรรมการสอบสวน แต่ก็ถูกวิจารณ์อีกว่าคณะกรรมการผู้ตรวจสอบมีแต่ทหารด้วยกันซึ่งตรวจสอบกันเอง ภายหลังคณะกรรมการฯ ได้ยืนยันว่าไม่พบการทุจริตแต่อย่างใด แต่กระแสสังคมก็ยังไม่ปักใจเชื่อ
เมื่อวันที่ 7 ธันวาคม พ.ศ. 2558 นายสิรวิชญ์ เสรีธิวัตน์ พร้อมทั้งกลุ่มประชาธิปไตยศึกษา และประชาชนจำนวนหนึ่งได้รวมตัวกันเพื่อเข้าร่วมกิจกรรม "นั่งรถไฟไปอุทยานราชภักดิ์ ส่องแสงหากลโกง" โดยการขึ้นรถไฟจากสถานีรถไฟธนบุรี มุ่งหน้าไปยังอุทยานราชภักดิ์ ตำบลหนองแก อำเภอหัวหิน จังหวัดประจวบคีรีขันธ์ ต่อมาเจ้าหน้าที่ได้กักขบวนรถไฟไว้ที่สถานีรถไฟบ้านโป่ง จังหวัดราชบุรี ก่อนที่เจ้าหน้าที่จะตัดโบกี้รถไฟที่ 3 ที่มีนายสิรวิชญ์ และผู้ร่วมกิจกรรมโดยสารอยู่ และได้นำตัวไปกักไว้ที่ห้องนายสถานีรถไฟเพื่อทำการพูดคุย โดยมีเจ้าหน้าคอยดูแลความเรียบร้อย รวมทั้งนักข่าวจากสื่อต่าง ๆ ที่มาคอยสังเกตการณ์และทำข่าว ซึ่งระหว่างนั้นมีเสียงตะโกนด่าทอกลุ่มนักศึกษาจากกลุ่มประชาชนชาวอำเภอบ้านโป่งและใกล้เคียงดังกล่าวตลอดเวลา
วันที่ 7 กันยายน พ.ศ. 2559 คณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติเอกฉันท์ว่าการดำเนินการสร้างอุทยานราชภักดิ์เป็นไปอย่างถูกต้องตามระเบียบราชการทุกประการ
กองทัพบกยื่นฟ้องนายฐนกร ศิริไพบูลย์ ตามกฎหมายอาญามาตรา 116 และพรบ.คอมพิวเตอร์ ฐานแชร์ลงแผนผังการทุจริตอุทยานราชภักดิ์ลงในสื่อสังคมออนไลน์ ศาลจังหวัดสมุทรปราการอ่านคำพิพากษาในวันที่ 13 มกราคม พ.ศ. 2564 ให้ยกฟ้องจำเลยทุกข้อกล่าวหา เนื่องจากกองทัพบกไม่นำส่งรายงานการตรวจสอบต่อศาล จึงไม่อาจยืนยันได้ว่าแผนผังดังกล่าวเป็นความเท็จ
แนวคิดในการสร้างพระบรมรูปพระบาทสมเด็จพระปรมินทรมหาภูมิพลอดุลยเดช.
เมื่อวันที่ 19 พฤษภาคม พ.ศ. 2560 ที่กองพลทหารม้าที่ 2 รักษาพระองค์ (พล.ม.2 รอ.) สนามเป้า พล.อ. เฉลิมชัย สิทธิสาท ผู้บัญชาการทหารบก ในฐานะประธานมูลนิธิอุทยานราชภักดิ์ กล่าวถึงกรณีที่เดินทางไปตรวจเยี่ยมอุทยานราชภักดิ์ ที่ จ.ประจวบคีรีขันธ์ ว่า เป็นการเดินทางไปตรวจความคืบหน้าการดำเนินการปรับปรุงภูมิทัศน์อุทยานราชภักดิ์อย่างเป็นทางการ เช่น การปรับปรุงบ่อน้ำ การทำน้ำพุ การติดกล้องวงจรปิด ซึ่งตอนนี้ทุกอย่างถือว่าเข้าที่เรียบร้อย ทั้งนี้ ตนได้รับงบประมาณมาจากมูลนิธิอุทยานราชภักดิ์ จำนวน 80 ล้านบาท เพื่อดำเนินงานใน 3 กรอบ คือ
ตนจึงจะไปตรวจดูว่าจะปรับปรุงสิ่งใดบ้าง เช่น อาคารรับรองนักท่องเที่ยว ร้านค้า ลานจอดรถ และห้องนิทรรศการ สำหรับการสร้างพระบรมรูปพระบาทสมเด็จพระปรมินทรมหาภูมิพลอดุลยเดช พล.อ. เฉลิมชัย สิทธิสาท กล่าวว่าทีมงานก็มีการคิดไว้บ้างแล้ว แต่ทุกอย่างต้องผ่านขั้นตอนงานพระราชพิธีไปก่อนจึงจะทำการสร้างได้
แจ็ก ลิซาวสกี
แจ็ก ลิซาวสกี  เกิดวันที่ 25 มิถุนายน พ.ศ. 2534 เป็นนักสนุกเกอร์อาชีพชาวอังกฤษ เขากลายเป็นมืออาชีพตั้งแต่ปี พ.ศ. 2553 หลังจากได้แชมป์สมัครเล่นรายการ PIOS (International Open Series) ในช่วงฤดูกาล 2009/2010
Jack Lisowski
ซัมซุง กาแลคซี วิน
ซัมซุง กาแลคซี วิน  หรือบางแห่งใช้ชื่อ "กาแลคซีแกรนด์ควอทโตร"  เป็นสมาร์ตโฟนที่พัฒนาโดยบริษัทซัมซุงอิเล็กทรอนิกส์ เปิดตัวครั้งแรกเมื่อวันที่ 8 เมษายน พ.ศ. 2556 ซัมซุงกาแลคซีวินมีแกนรูปสี่เหลี่ยม Cortex-A5 ประมวลผล 1.2 GHz และ RAM 1 GB มีหน่วยความจำภายใน 8 GB การ์ดหน่วยความจำ micro-SD สูงสุดได้ถึง 32 GB อุปกรณ์ยังรองรับการเชื่อมต่ออินเทอร์เน็ตผ่าน 2G และ 3G และการเชื่อมต่อไวไฟ รวมถึงระบบนำทาง A-GPS ด้วย Google Maps ระบบปฏิบัติการเครื่อง Android 4.1 (Jelly Bean)
สมาร์ทโฟนรุ่นนี้มีกล้องด้านหลัง 5 MP ที่มีความสามารถของภาพถ่ายความละเอียดสูงและการจับภาพวิดีโอ กล้องด้านหน้าความละเอียด 0.3 MP กล้องด้านหลังความสามารถบันทึกวิดีโอความละเอียด 720×480 30 เฟรมต่อวินาที กล้องมาพร้อมกับแฟลช LED ที่มีความสามารถถ่ายรูปในสภาพแสงน้อยได้
Miss Grand International 2016
ทากาชิมายะ
โรงเรียนมัธยมวชิราลงกรณวราราม
โรงเรียนมัธยมวชิราลงกรณวราราม เป็นโรงเรียนมัธยมศึกษาแบบสหศึกษาและเป็นโรงเรียนขนาดกลาง สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ ตำบลหนองน้ำแดง อำเภอปากช่อง จังหวัดนครราชสีมา เป็นโรงเรียนที่จัดตั้งขึ้นตามพระดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ในคราวที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินถวายผ้าพระกฐิน ณ วัดวชิราลงกรณวรารามวรวิหาร เมื่อปี พ.ศ. 2507 ทรงมีพระราชดำรัสแก่ศึกษาธิการเขต 11 ที่จะทำการขยายโรงเรียนวัดวชิราลงกรณวราราม ซึ่งเป็นโรงเรียนระดับประถมศึกษา เป็นโรงเรียนระดับมัธยมศึกษาตอนต้น
ในครั้งนั้น สุวรรณ ธนกัญญา รัฐมนตรีช่วยว่าการกระทรวงศึกษาธิการ ได้ประหารือกับหน่วยงานที่เกี่ยวข้อง เมื่อวันที่ 20 กรกฎาคม พ.ศ. 2518 จนกระทั่งวัดวชิราลงกรณวรารามได้มอบที่ดินให้กรมสามัญศึกษา เมื่อวันที่ 8 กุมภาพันธ์ พ.ศ. 2523 เพื่อทำการสร้างโรงเรียน จำนวน 50 ไร่ ในช่วงนั้นใช้ชื่อโรงเรียนว่า “โรงเรียนขนงพระวิทยา” เปิดการเรียนการสอน ในวันที่ 20 พฤษภาคม พ.ศ. 2523 ต่อมา ในปี พ.ศ.  2528  หมู่บ้านวชิรา  ได้แยกตำบลเป็นตำบลหนองน้ำแดง  พระครูกิตติวัฒนคุณ เจ้าอาวาสวัดถ้ำไตรรัตน์ จึงเปลี่ยนชื่อโรงเรียนใหม่เป็น  “โรงเรียนพญาเย็นวิทยา”
ในเวลาต่อมาคณะกรรมการสถานศึกษาขั้นพื้นฐาน พร้อมทั้งบุคคลากรโรงเรียน นักเรียน  และชุมชน ได้เห็นพ้องกันขอพระราชทานนามโรงเรียนจาก พระบาทสมเด็จพระวชิรเกล้าเจ้าอยู่หัว ครั้งทรงดำรงพระราชอิสริยยศ เป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ซึ่งต่อมาทรงพระราชทานว่า “โรงเรียนมัธยมวชิราลงกรณวราราม” และได้รับการประกาศจากกระทรวงศึกษาธิการให้เปลี่ยนชื่อโรงเรียน  เมื่อวันที่  31 ตุลาคม  พ.ศ. 2550
เว็บไซต์โรงเรียนมัธยมวชิราลงกรณวราราม
นรสิงหาวตาร
จีโอกู ลูอิส ซังตู
ดีโอโก้ หลุยซ์ ซานโต (; เกิดวันที่ 26 พฤษภาคม พ.ศ. 2530) หรือ ดีโอโก้ (Diogo) เป็นนักฟุตบอลอาชีพชาวบราซิล
สโมสรแรกในยุโรปของเขาคือโอลิมเบียโกส โดยเขาได้ลงเล่นให้กับสโมสรในการแข่งขันยูฟ่าแชมเปียนส์ลีก ฤดูกาล 2009–10 ในนัดที่บุกไปแพ้อาร์เซนอล ต่อมาในช่วงที่เขาได้เล่นให้กับซังตุสในประเทศบ้านเกิด เขาได้ลงเล่นร่วมกับเนย์มาร์ นักเตะทีมชาติบราซิลที่มีชื่อเสียง ต่อมาในฤดูกาล 2558 จีโอกูได้ย้ายมาเล่นในไทยลีกให้กับบุรีรัมย์ ยูไนเต็ด โดยเขาทำประตูจำนวนมากและมีส่วนช่วยให้สโมสรคว้าแชมป์ถึง 5 รายการในฤดูกาลนั้น ในเดือนมีนาคม พ.ศ. 2561 จีโอกูทำครบ 100 ประตูให้กับสโมสรในการลงเล่นทุกรายการ และในเดือนตุลาคม พ.ศ. 2561 จีโอกูทำครบ 100 ประตูในไทยลีก ทำให้เขากลายเป็นผู้เล่นคนที่ 6 ที่ทำสถิตินี้ได้ นอกจากนี้ เขายังเป็นผู้เล่นที่ทำประตูสูงสุดตลอดกาลของบุรีรัมย์และต่อมาเขาได้เซ็นสัญญา​กับสโมสรโจโฮร์ดารุลตักซิมของประเทศมาเลเซียเป็นเวลา 2 ปี
ในเดือนธันวาคม พ.ศ. 2557 จีโอกูได้ย้ายมาร่วมทีมบุรีรัมย์ ยูไนเต็ด อย่างเป็นทางการ ต่อมาในวันที่ 24 มกราคม พ.ศ. 2558 ฟุตบอลถ้วยพระราชทาน ก. จีโอกูประเดิมลงสนามนัดแรกอย่างเป็นทางการ และทำประตูแรกในนามสโมสร ช่วยให้บุรีรัมย์เอาชนะบางกอกกล๊าสที่สนามศุภชลาศัย 1–0 คว้าแชมป์แรกของฤดูกาลได้สำเร็จ ต่อมาในวันที่ 21 กุมภาพันธ์ จีโอกูทำประตูแรกในไทยพรีเมียร์ลีกในนัดที่บุรีรัมย์บุกไปเสมอเอสซีจี เมืองทอง ยูไนเต็ด ที่เอสซีจีสเตเดียม 1–1 ต่อมาในวันที่ 7 มีนาคม จีโอกูทำประตูที่ 2 ในลีกในนัดที่บุรีรัมย์บุกไปเสมอสุพรรณบุรีที่สนามกีฬากลาง จ.สุพรรณบุรี 2–2 ต่อมาในวันที่ 22 มีนาคม จีโอกูทำประตูที่ 3 ในลีกในนัดที่บุรีรัมย์เปิดสนามไอ-โมบายเอาชนะศรีสะเกษไปได้ 1–0 ต่อมาในวันที่ 26 เมษายน จีโอกูทำ 2 ประตูในลีกในนัดที่บุรีรัมย์เปิดบ้านเอาชนะราชนาวีไปได้ 3–0 ต่อมาในวันที่ 29 เมษายน จีโอกูทำ 2 ประตูในลีกในนัดที่บุรีรัมย์บุกไปเอาชนะชัยนาท ฮอร์นบิล ที่เขาพลองสเตเดียม 3–1 ต่อมาในวันที่ 2 พฤษภาคม จีโอกูทำประตูที่ 8 ในลีกในนัดที่บุรีรัมย์เปิดบ้านเอาชนะแบงค็อก ยูไนเต็ด 6–1 ต่อมาในวันที่ 10 พฤษภาคม จีโอกูทำประตูที่ 9 ในลีกในนัดที่บุรีรัมย์บุกไปเอาชนะทีโอทีที่ทีโอทีสเตเดียม 4–0 ต่อมาในวันที่ 27 มิถุนายน จีโอกูทำ 2 ประตูในลีกช่วยให้บุรีรัมย์บุกไปเอาชนะราชบุรี มิตรผล ที่สนามกีฬากลาง จ.ราชบุรี 2–1 ต่อมาในวันที่ 18 กรกฎาคม จีโอกูทำประตูที่ 12 ในลีกในนัดที่บุรีรัมย์บุกไปชนะสระบุรีที่สนามกีฬากลาง จ.สระบุรี 2–1 และในวันที่ 26 กรกฎาคม จีโอกูทำ 2 ประตูในลีกในนัดที่บุรีรัมย์เปิดบ้านตามตีเสมอบีอีซี เทโรศาสน 3–3 ทำให้บุรีรัมย์จบเลกแรกด้วยการเป็นจ่าฝูง
ในวันที่ 1 สิงหาคม พ.ศ. 2558 จีโอกูทำประตูที่ 15 ในลีกในนัดที่บุรีรัมย์เปิดบ้านเสมอกับเอสซีจี เมืองทองฯ 2–2 ต่อมาในวันที่ 19 สิงหาคม จีโอกูทำประตูที่ 16 ในลีกช่วยให้บุรีรัมย์บุกไปเอาชนะชลบุรีที่ชลบุรีสเตเดียม 2–1 ต่อมาในวันที่ 13 กันยายน จีโอกูทำประตูที่ 17 ในลีกช่วยให้บุรีรัมย์บุกไปเอาชนะราชนาวีที่สนามกีฬากองทัพเรือสัตหีบ 3–1 ต่อมาในวันที่ 19 กันยายน จีโอกูทำประตูที่ 18 ในลีกในนัดที่บุรีรัมย์เปิดบ้านเอาชนะชัยนาทฯ ไปได้ 7–0 ต่อมาในวันที่ 24 ตุลาคม จีโอกูทำ 2 ประตูในลีกในนัดที่บุรีรัมย์บุกไปเอาชนะอาร์มี่ ยูไนเต็ด ที่สนามกีฬากองทัพบก 4–1 ต่อมาในวันที่ 31 ตุลาคม จีโอกูทำแฮตทริกแรกในลีกช่วยให้บุรีรัมย์บุกไปเอาชนะโอสถสภาที่กกท.บางพลี 6–3 ต่อมาในวันที่ 15 พฤศจิกายน จีโอกูทำแฮตทริกที่ 2 ในลีกในนัดที่บุรีรัมย์เปิดบ้านเอาชนะเชียงราย ยูไนเต็ด 6–0 ต่อมาในวันที่ 25 พฤศจิกายน จีโอกูทำ 2 ประตูในลีกในนัดที่บุรีรัมย์เปิดบ้านเอาชนะนครราชสีมา 4–0 ต่อมาในวันที่ 6 ธันวาคม จีโอกูทำแฮตทริกที่ 3 ในลีกช่วยให้บุรีรัมย์เปิดบ้านเอาชนะสระบุรีไปได้ 6–0 คว้าแชมป์ไทยพรีเมียร์ลีกสมัยที่ 4 ได้สำเร็จ และในวันที่ 13 ธันวาคม ไทยพรีเมียร์ลีกนัดปิดฤดูกาล จีโอกูทำประตูที่ 33 ในลีกในนัดที่บุรีรัมย์บุกไปชนะการท่าเรือที่แพตสเตเดียม 5–1
ในวันที่ 20 กุมภาพันธ์ พ.ศ. 2559 ฟุตบอลถ้วยพระราชทาน ก 2559 จีโอกูทำประตูช่วยให้บุรีรัมย์เอาชนะเอสซีจี เมืองทอง ยูไนเต็ด ที่สนามศุภชลาศัยไปได้ 3–1 คว้าแชมป์ถ้วย ก. ครั้งที่ 100 ได้สำเร็จ และเป็นการคว้าแชมป์รายการนี้ 4 สมัยติดต่อกัน แต่ต่อมาในวันที่ 23 กุมภาพันธ์ เอเอฟซีแชมเปียนส์ลีก กลุ่มเอฟ นัดที่บุรีรัมย์ประเดิมสนามพ่ายแพ้ต่อเอฟซีโซล 0–6 จีโอกูได้รับบาดเจ็บที่หัวไหล่จนต้องถูกเปลี่ยนตัวออกในนาทีที่ 15 ทำให้เขาไม่สามารถลงเล่นให้กับสโมสรได้เป็นระยะเวลา 3 เดือน
ในวันที่ 15 มิถุนายน พ.ศ. 2559 ช้าง เอฟเอคัพ รอบ 64 ทีมสุดท้าย จีโอกูกลับมาลงเล่นให้กับสโมสรในรอบเกือบ 4 เดือน และทำแฮตทริกช่วยให้บุรีรัมย์เปิดบ้านเอาชนะม.วงษ์ชวลิตกุล 8–0 ผ่านเข้าสู่รอบ 32 ทีมสุดท้ายได้สำเร็จ
ในวันที่ 3 ตุลาคม พ.ศ. 2561 จีโอกูทำแฮตทริกในนัดที่บุรีรัมย์บุกไปเอาชนะแอร์ฟอร์ซ ยูไนเต็ด ที่สนามธูปะเตมีย์ 4–2 ทำให้เขากลายเป็นผู้เล่นคนที่ 6 ที่ทำประตูครบ 100 ลูกในไทยลีก ต่อจาก ศรายุทธ ชัยคำดี, เคลย์ตง ซิลวา, พิภพ อ่อนโม้, ธีรศิลป์ แดงดา และเอเบร์ชี เฟร์นังจิส
โจโฮร์ดารุลตักซิม.
ในวันที่ 5 มกราคม พ.ศ. 2562 จีโอกูได้เปิดตัวกับโจโฮร์ดารุลตักซิม สโมสรจากมาเลเซียซูเปอร์ลีก อย่างเป็นทางการ เขามีส่วนช่วยให้โจโฮร์คว้าแชมป์มาเลเซียซูเปอร์ลีก ฤดูกาล 2562 ได้สำเร็จ ในนัดที่สโมสรของเขาบุกไปเอาชนะมะละกา 2–1
ซีไอทีวี
ซีไอทีวี (อังกฤษ: CITV (ย่อมาจาก Children's ITV)) เป็นรายการโทรทัศน์สำหรับเด็ก ในสหราชอาณาจักร ซึ่งถูกนำเสนอโดยบริษัท ITV Digital Channels ออกอากาศทุกวันตั้งแต่เวลา 06.00 - 18.00 น. เดิมซีไอทีวีเป็นเพียงรายการโทรทัศน์สำหรับเด็ก แต่เมื่อ พ.ศ. 2549 เป็นต้นมา ซีไอทีวีได้กลายเป็นสถานีโทรทัศน์สำหรับเด็ก
การออกอากาศครั้งแรกภายใต้ชื่อ Watch It! และ Children's ITV (พ.ศ. 2523 - 2532).
ขณะนั้น ซีไอทีวีมีชื่อว่า Watch It! ก่อนที่จะรู้จักกันในชื่อ Children's ITV โดยชื่อ Watch It! นี้เริ่มใช้เมื่อวันที่ 29 ธันวาคม พ.ศ. 2523 ในขณะนั้น Watch It! จะออกอากาศทุกวันเสาร์อาทิตย์ เวลา 16.15 - 17.15 น.
วันจันทร์ที่ 3 มกราคม พ.ศ. 2526 Watch It! ได้ถูกเปลี่ยนชื่อมาเป็น Children's ITV ออกอากาศทุกวันเสาร์อาทิตย์ เวลา 16.00 - 17.15 น. โดยในช่วง 15 นาทีแรกที่เพิ่มเข้ามานั้น จะเป็นการเตรียมการออกอากาศล่วงหน้า 15 นาที ก่อนที่เด็ก ๆ ทั้งหลายจะเลิกเรียนกัน
และเมื่อเดือนกันยายน พ.ศ. 2528 ทางบีบีซี ก็ได้เผยโฉมรายการสำหรับเด็กของตัวเองเช่นกัน คือ ซีบีบีซี (อังกฤษ: CBBC (ย่อมาจาก Children's BBC)
ยุคของ เดอะ สโตนวอลล์ โปรดักชั่นส์ (พ.ศ. 2532 - 2534).
ตั้งแต่วันที่ 3 เมษายน พ.ศ. 2532 เดอะ สโตนวอลล์ โปรดักชันส์ ซึ่งเป็นบริษัทผลิตรายการโทรทัศน์อิสระในยุคนั้น ได้รับสิทธิให้เข้ามาควบคุมการออกอากาศรายการต่าง ๆ ของ Children's ITV
ยุคที่ ITV Central เข้ามาควบคุม (พ.ศ. 2534 - 2543).
หลังจากนั้นเมื่อวันที่ 1 เมษายน พ.ศ. 2534 ITV Central ก็ได้เข้ามาควบคุมการออกอากาศเนื้อหาต่าง ๆ ที่อยู่ในรายการซีไอทีวี
หลังจากนั้น เมื่อปี พ.ศ. 2535 ก็ได้มีการเปลี่ยนไตเติ้ลประจำรายการใหม่ และยังให้คำย่อของ "Children's ITV" ว่า "CITV" อีกด้วย
และเมื่อเดือนมิถุนายน พ.ศ. 2541 ก็ได้มีการเปลี่ยนตราสัญลักษณ์ประจำสถานี จากแบบเดิมที่มีอักษร C สีแดง พร้อมอักษร itv สีขาวอยู่ข้างหลัง และตัวอักษรเป็นตัวหนาทั้งหมด มาเป็นแบบที่มีอักษร C สีแดง พร้อมอักษร iTV เปลี่ยนเป็นสีน้ำเงิน รวมทั้งเปลี่ยนแบบตัวอักษรใหม่ให้ดูมีลูกเล่นมากขึ้น และให้อยู่บนวงกลมสีเหลืองทั้งหมด
การเปลี่ยนแปลงจากรายการโทรทัศน์ไปสู่สถานีโทรทัศน์ (พ.ศ. 2549).
เมื่อวันที่ 11 มีนาคม 2549 ซีไอทีวีได้ถูกเปลี่ยนแปลงจากรายการโทรทัศน์ มาเป็นสถานีโทรทัศน์ และได้เปลี่ยนตราสัญลักษณ์ พร้อมทั้งไตเติ้ลของสถานีด้วย โดยเปลี่ยนตราสัญลักษณ์จากเดิม ที่ใช้ตั้งแต่ พ.ศ. 2541 มาเป็นแบบใหม่ คือ ให้ตัว C ตัวใหญ่อยู่บนสี่เหลี่ยมข้าวหลามตัด พร้อมทั้งตัวอักษร itv ให้อยู่บนตัว C
การเปลี่ยนแปลงไปสู่สถานีโทรทัศน์สำหรับเด็ก.
ซีไอทีวีมีแนวโน้มที่จะเปลี่ยนจากรายการโทรทัศน์เป็นสถานีโทรทัศน์เมื่อปี พ.ศ. 2544 แต่ไม่สามารถทำได้ เนื่องจากขาดงบประมาณ 25% ที่เหลือ หลังจากนั้นซีไอทีวีก็ได้เปลี่ยนจากรายการโทรทัศน์มาเป็นสถานีโทรทัศน์อย่างสมบูรณ์เมื่อวันที่ 11 มีนาคม 2549 พร้อมทั้งการออกแบบตราสัญลักษณ์ และไตเติ้ลใหม่
รายการที่ออกอากาศในสถานีโทรทัศน์ซีไอทีวี.
รายการที่ออกอากาศในสถานีโทรทัศน์ซีไอทีวีทั้งหมดจะเป็นรายการสำหรับเด็ก
เว็บไซต์ซีไอทีวี
เฟลิกซ์ เมนเดลโซห์น
สถานีแทดงกัง
สถานีแทดงกัง  เป็นสถานีรถไฟขนส่งผู้โดยสาร สายพย็องบู ตั้งอยู่ในกรุงเปียงยาง ประเทศเกาหลีเหนือ ตั้งอยู่ริมใกล้กับแม่น้ำแทดง ซึ่งเป็นที่มาของชื่อสถานี เปิดใช้งานครั้งแรกตั้งแต่วันที่ 1 ตุลาคม พ.ศ. 2469
สถานีรย็อกโพ
สถานีรย็อกโพ  เป็นสถานีรถไฟขนส่งผู้โดยสาร สายพย็องบู ตั้งอยู่ในกรุงเปียงยาง ประเทศเกาหลีเหนือ
เทียนน้อย
เทียนน้อย  เป็นพืชในสกุลเทียนดอก วงศ์เทียนดอก เป็นไม้ล้มลุก อายุปีเดียว ต้นอวบน้ำ ไม่ค่อยแตกกิ่ง โคนต้นสีม่วงแดง ขอบใบจักฟันเลื่อย ดอกสีชมพูอ่อน ผลรูปรี ออกดอกช่วงตุลาคม–พฤศจิกายน ชอบที่สูงและอากาศหนาวเย็น เป็นไม้ถิ่นเดียวในประเทศไทย พบครั้งแรกโดยหมอคาร์ ชาวไอริช เมื่อ 6 พฤศจิกายน พ.ศ. 2465 ที่ ดอยเชียงดาว จังหวัดเชียงใหม่
Impatiens musicola
พวงแก้วไทย
พวงแก้วไทย  เป็นพืชในสกุลพวงแก้วกุดั่น วงศ์พวงแก้วกุดั่น เป็นไม้เลื้อย ใบประกอบ ใบย่อย 3 ใบ ผิวใบมีขนนุ่มทั้งสองด้าน ดอกช่อ มีดอกย่อยจำนวนมาก ออกดอกเดือนตุลาคม–พฤศจิกายน เป็นไม้ถิ่นเดียวในประเทศไทย พบครั้งแรกโดย T. Shimizu ชาวญี่ปุ่น ที่ดอยเชียงดาว จังหวัดเชียงใหม่ ชื่อสปีชีส์ตั้งเป็นเกียรติให้แก่ประเทศไทย
Clematis thaiana
เวเซอร์
สกุลพวงแก้วกุดั่น
สกุลพวงแก้วกุดั่น  เป็นสกุลที่มีสมาชิกประมาณ 300 สปีชีส์ อยู้ในวงศ์ Ranunculaceae พันธุ์ผสมหลายชนิดเป็นที่นิยมของนักจัดสวน เช่น "Clematis × jackmanii" ส่วนใหญ่เป็นพืชพื้นเมืองในจีนและญี่ปุ่น
รายชื่อสปีชีส์:
ตังฉ่าย
รายชื่ออดีตอาณานิคมของเยอรมัน
Miki Nonaka
รัตนาภรณ์ สนวนรัมย์
รัตนาภรณ์ สนวนรัมย์ เกิดวันที่ 9 เมษายน พ.ศ. 2523 ที่กรุงเทพมหานคร เป็นนักกีฬาวอลเลย์บอลหญิงทีมชาติไทย ตำแหน่ง บอลเร็ว เริ่มเล่นวอลเลย์บอลตั้งแต่อายุ 8 ปี ขณะเรียนอยู่ชั้น ม.2 และเธอเป็นนักวอลเลย์บอลหญิงทีมชาติไทย
ซัมซุง กาแล็คซี่ วิน
เคิร์ต แมฟลิน
เคิร์ต แกรห์ม แมฟลิน  เกิดเมื่อวันที่ 8 สิงหาคม ค.ศ. 1983 เป็นนักสนุกเกอร์อาชีพสัญชาติอังกฤษ-นอร์เวย์ นอกจากนี้ยังเป็นผู้เล่นที่ต่อเบรกดี แมฟลินยังเป็นผู้เล่นคนที่ 21 ที่ทำแม็กซิมัมเบรกมากกว่าหนึ่งครั้งในการเล่นอาชีพ
ซารีว็อน
ซารีว็อน  เป็นเมืองหลวงของจังหวัดฮวังแฮเหนือ, ประเทศเกาหลีเหนือ มีประชากรอาศัยราว 310,100 คน
ซารีว็อนมีรถไฟให้บริการที่สถานีซารีว็อนช็องนย็อน และ สถานีช็องบัง ในสายพย็องบู
สายจุงอัง
สถานีพาจู
สถานีพาจู  เป็นสถานีรถไฟสายคย็องอึย
ที-50 โกลเดนอีเกิล
ที-50 โกลเดนอีเกิล  เป็นตระกูลอากาศยานฝึกหัดความเร็วเหนือเสียง และเป็นอากาศยานโจมตีเบาของเกาหลีใต้ พัฒนาโดยบริษัทอุตสาหกรรมอากาศยานเกาหลี (KAI) ภายใต้ข้อตกลงความร่วมมือกับบริษัท ล็อกฮีด มาร์ติน ของสหรัฐอเมริกา เครื่องบิน ที-50 ถือว่าเป็นเครื่องบินเหนือเสียงลำแรกของเกาหลีใต้ นอกจากนี้ ยังจัดว่าเป็นหนึ่งในเครื่องบินฝึกหัดไม่กี่รุ่นในโลกที่มีความเร็วเหนือเสียง การพัฒนาเริ่มต้นขึ้นในคริสต์ทศวรรษ 1990 จนกระทั่งสามารถขึ้นบินได้ครั้งแรกในปี ค.ศ. 2002 และเริ่มประจำการในกองทัพอากาศเกาหลีใต้ในปี ค.ศ. 2005 ซึ่งโดยพื้นฐานแล้ว ที-50 มีโครงแบบส่วนใหญ่คล้ายคลึงกับ เอฟ-16 ที่ประจำการในกองทัพอากาศเกาหลีใต้
T-50 Golden Eagle
KAI T-50 Golden Eagle
Samsung Galaxy Win
ซัมซุงกาแลคซีวิน
ซัมซุงกาแลคซี
ดิโอโก้ หลุยส์ ซานโต
Diogo Luís Santo
UTC−2
อูรานชิเมกีน โมนค์เอร์เดเน
อูรานชิเมกีน โมนค์เอร์เดเน (Uranchimegiin Mönkh-Erdene; ) เกิดเมื่อ 20 มีนาคม พ.ศ. 2525 เป็นนักมวยสากลสมัครเล่นชาวมองโกเลีย ติดทีมชาติมองโกเลียเข้าแข่งขันกีฬาโอลิมปิกถึง 3 ครั้งคือ พ.ศ. 2547 2551 และ 2555 เขาประสบความสำเร็จได้เหรียญทองแดงในกีฬาโอลิมปิก พ.ศ. 2555 และได้เหรียญเงินในกีฬาเอเชียนเกมส์ พ.ศ. 2549 โดยในรอบชิงชนะเลิศแพ้ฮู ชิงจากจีน
พรรคความเป็นปึกแผ่นแห่งชาติ (สิงคโปร์)
พรรคความเป็นปึกแผ่นแห่งชาติ (; จีนตัวย่อ: 国民团结党; จีนตัวเต็ม: 國民團結黨) เป็นพรรคฝ่ายค้านในสิงคโปร์ ก่อตั้งเมื่อ พ.ศ. 2530 และเข้าร่วมในพันธมิตรประชาธิปไตยสิงคโปร์เมื่อ พ.ศ. 2544 ก่อนจะถอนตัวออกมาใน พ.ศ. 2550 ปัจจุบันไม่มีสมาชิกพรรคได้รับเลือกตั้ง แต่สตีฟ เชีย อดีตเลขาธิการพรรคได้รับเลือกเป็นสมาชิกสภาแบบไม่ใช่สมาชิกตามรัฐธรรมนูญระหว่าง พ.ศ. 2544 – 2549 ซึ่งคัดเลือกจากผู้ไม่ได้รับการเลือกตั้งที่ได้คะแนนสูงสุด
พรรคนี้ก่อตั้งโดยนักธุรกิจชนชั้นกลางในเดือนกรกฎาคม พ.ศ. 2530 เข้าร่วมการเลือกตั้งตั้งแต่ พ.ศ. 2531 ใน พ.ศ. 2544 พรรคนี้เป็นสมาชิกร่วมก่อตั้งพันธมิตรประชาธิปไตยสิงคโปร์ โดยร่วมกับพรรคยุติธรรมสิงคโปร์ พรรคประชาชนสิงคโปร์ และองค์การแห่งชาติสิงคโปร์เชื้อสายมลายู ประธานพันธมิตรคือ เชียม ซีตง ผู้นำพรรคประชาชนสิงคโปร์
ในการเลือกตั้ง พ.ศ. 2544 เชียมได้รับเลือกตั้ง ส่วนเชียได้เป็นสมาชิกรัฐสภาแบบนอกรัฐธรรมนูญ ในการเลือกตั้ง พ.ศ. 2549 เชียมได้รับเลือกตั้งอีกครั้ง ส่วนเชียได้เป็นสมาชิกแบบนอกรัฐธรรมนูญเช่นเดิม ต่อมา ใน พ.ศ. 2550 พรรคถอนตัวออกจากพันธมิตรประชาธิปไตยสิงคโปร์ เซบาสเตียน เตา ขึ้นมาเป็นผู้นำพรรคแทนสตีฟ เชีย
วัตถุประสงค์ทางการเมือง.
นโยบายของพรรคคือสร้างประชาธิปไตยแบบหลายพรรคการเมือง เป็นกลุ่มการเมืองที่เคลื่อนไหวเพื่อสะท้อนถึงความต้องการและความกังวลของประชาชน เป็นเวทีที่เชื่อถือได้สำหรับประชาชนในการแสดงความคิดเห็นและความกังวลที่มีอิทธิพลต่อการเมืองของรัฐบาล
พรรคการตื่นตัวแห่งชาติอูเลมา
พรรคการตื่นตัวแห่งชาติอูเลมา (Ulema National Awakening Party; ภาษาอินโดนีเซีย: Partai Kebangkitan Nasional Ulama) เป็นพรรคการเมืองในอินโดนีเซียที่นิยมอิสลาม เข้าร่วมในการเลือกตั้ง พ.ศ. 2552 แต่ไม่ได้รับเลือก โดยพื้นที่ที่ได้คะแนนสูงสุดคือชวาตะวันออก
พิกเซล (ภาพยนตร์)
พิกเซล  เป็นภาพยนตร์อเมริกันนวนิยายวิทยาศาสตร์ แนวแอ็กชัน ตลก ผลิตโดย โคลัมเบียพิกเจอส์ 1492 พิกเจอส์ และ แฮปปีเมดิสันโปรดักชัน กำกับโดย คริส โคลัมบัส เขียนบทโดย ทิม เฮอร์ลิฮี และ ทิโมธี ดาวลิ่ง อ้างอิงจากภาพยนตร์ในชื่อเดียวกันของผู้กำกับชาวฝรั่งเศส แพทริค ฌอง ภาพยนตร์เรื่องนี้ถ่ายทำด้วยเทคนิคคอมพิวเตอร์ และเทคนิคพิเศษผ่านทางวิดีโอภาพเคลื่อนไหวของตัวละครเกม นำแสดงโดย อดัม แซนด์เลอร์, เควิน เจมส์, มิเชล โมนาแกน, ปีเตอร์ ดิงค์เลจ, จอช แก็ด, ไบรอัน ค็อกซ์, แฮลซีย์ เบนสัน และ เจน คราเคาสกี เป็นเรื่องราวของมนุษย์ต่างดาวได้ค้นพบวิดีโอฟีดของเกมอาร์เคดคลาสสิค และตีความผิด ๆ ว่ามันเป็นคำประกาศสงคราม พวกเขาก็เลยมาโจมตีโลกมนุษย์และใช้วิดีโอเกมเป็นตัวอย่างการโจมตีของพวกเขา แรงบันดาลใจจากเกมส์ แพ็ก-แมน และ สเปซอินเวเดอร์ส ในตอนนี้ประธานาธิบดีสหรัฐฯ จะต้องเรียกตัวเพื่อนผู้เคยร่วมเล่นเกมอีสปอร์ตกับเขามาช่วยกอบกู้โลกไม่ให้ถูกทำลาย